7 Rammefaktorer i sykepleietjenesten

Sykepleie er et av flere yrker som er nødvendig for å sikre landets befolkning et bredt og variert helsetilbud. Sykepleieryrket utøves innenfor en rekke helse- og sosialpolitiske lover og bestemmelser. Denne modulen vil gi en oversikt over viktige rammefaktorer som gjør sykepleieren bedre i stand til å forstå sin egen yrkessituasjon og de påvirkningsmulighetene hun eller han har. Modulen har både en tverrfaglig del (se egen Fagplan) og en fagspesifikk del. Noe av undervisningen vil foregå sammen med andre studenter ved AHS. En nyutdannet sykepleier skal kunne administrere eget arbeid og lede sykepleien til en mindre gruppe pasienter. Handlingskompetansen innebærer også ledelse av mindre grupper av medarbeidere og studenter som er direkte involvert i sykepleieutøvelsen. Administrasjon og ledelse vil bli behandlet i denne modulen
